**Igehely (történet): Lk.15.11-32 A tékozló (elveszett) fiú**

Pintér Béla: Táncol a menny (Istenember album)

**Aranymondás/kulcsige:**  Lk.15.31 Fiam, te mindenkor én velem vagy, és mindenem a tiéd!

**Fő üzenet, központi igazság:** Isten szeretete

**Üzenet/téma:** Elégedetlenség – tékozlás - bűn

Atya szeretete által - bármit tettünk is, ha őszintén megbánjuk – gyermekei lehetünk újra. Méghozzá teljes jogú örökösei az Ő országának. (Vö. Róm8,14-17).

Ehhez tartozik az öröm, az ünnep, a mennyei lakoma képe.

**1. Átvezetés, dalismétlés:**

**Hangulatkeltő játék:** Vakjáték - A gyerekek párt választanak maguknak. Egyikük lesz a "hívó" az Atya, a másikuk a "kereső" az elveszett gyermek. Megegyeznek egy "hívójel”-ben, ami egy rövid felszólítás lehet: pl. Gyere Atyádhoz! Mindenem a tiéd! Feltétel nélkül szeretlek téged! Az én fiam megtaláltam! Mindenkor énvelem vagy! Megmentelek téged! Üdvösséget adok néked! A keresők szemét bekötjük és egyvonalba állítjuk őket, a hívók tetszés szerint szétszóródva helyezkednek el a térben. A hívók adott jelre, egy kis időeltolódással elkezdik hangoztatni a hívójelüket. Párjuk lassan, karjukat kitárva, óvatosan haladva megindulnak a hívó felé, szinte csak a szívük viszi közelebb az Atyához. Aki a párjára talált, az összeölelkezik. A lehető legnagyobb csendben érdemes játszani a játékot.

**2. Dicsőítés – énektanítás:** Táncol a menny

**3. Ima:**

**4. Igevers-kincsgyűjtés:** Lk.15.31 Fiam, te mindenkor én velem vagy, és mindenem a tiéd!

Lk.15.18b Atyám, vétkeztem az ég ellen és teellened (rajzlapon, színezni)

Zsolt.103.10 Nem vétkeink szerint bánik velünk, nem bűneink szerint fizet nekünk..

**5. A bibliai-igazság beültetése, történet:**

Bevezetés: mikor mész orvoshoz? Szoktál morgolódni, elégedetlenkedni?

apa + 2 fiú

fiatalabb : 1.elégedetlen – 2.kikéri örökségét, elutazik- 3.mulat - elfogy a pénze, éhezik, disznókat őriz - megbánja tettét – visszatér - 4.az apa örül, bűnbánat – 5.ünnepelnek

idősebb : 1.elégedett - 2.otthon marad – 3.dolgozik - 4.nem örül -5.irigykedik

A fiatalabb fiú elveszett minden jó számára, elveszett az apja számára. Azoknak is példája, akik nincsenek megelégedve a mennyei Atya gondoskodásával, a nyugalommal és biztonsággal, a mindennapok megszokott kicsi dolgaival, hanem elmerülnek a látszatboldogság világába. A fiatalabb fiú kikövetelte a részét. Nem akart várni az örökséggel apja haláláig. Ez annak az embernek a képe, aki ebben az életben akar élvezni, és nem vár az örök élet boldogságára. Végső szükségében jut eszébe az apai ház bősége. Idáig jutott. Nem mer többé a fiú kiváltságos helyzete után vágyakozni, megelégedne azzal is, ha béres lehetne apja gazdaságában. Ebből a nyomorúságból születik gyakran a vágy a mennyei Atyánál való elrejtettség után. Az egyetlen, amit az ifjú tehet helyzete javítására, hogy bűnbánattal visszamegy az apjához. Ez a megtérés valójában. A bűnös alázata Isten előtt.

Idősebb fiú: mikor meghallotta, megharagudott, nem akart bemenni és örülni. Ő is „elveszett” – soha nem ismerte apját. Igaznak tartja magát (farizeus, írástudók), nem tudja mi a kegyelem, a megbocsátás, nem tudja, hogy szüksége van megtérésre.

Elégedetlenség – bűnhöz vezet. Hála – megelégedettség.


**Csúcspont:** Lk.15.31 Ő azonban ezt mondta neki: Fiam, te mindig velem vagy, és mindenem a tied. 32 Vigadnod és örülnöd kellene, hogy ez a te testvéred meghalt és feltámadott, elveszett és megtaláltatott.”


**Felhívás megtérésre/változásra:** Vegyük észre mink van. Családunkban örökösök vagyunk. Isten gyermeke vagyok/ azzá lehetek – csak hagynom kell, hogy Isten megtaláljon/haza találjak.

**6. Ismétlő játék, ismétlés:** Körmesejáték változata - A gyerekek disznókká változnak, majd a disznó szemszögéből elmesélik a Tékozló fiú történetét. Mindenki mond egy-egy mondatot. Körmeseszerűen haladnak a történet mondásával. Ha valaki elakad, akkor az folytatja, aki tudja.


**7. Az óra zárása:**

**Könyvajánlat:** Henri J.M. Nouwen : A tékozló fiú hazatérése; Rembrandt: A tékozló fiú hazatérése (1669, festmény); Ady: Az ÚR érkezése (vers);














## Fiam, te mindenkor én velem vagy, és mindenem a tiéd! Lukács 15,31